# Katherine Gili

Katherine Gili (Oxford, 1948) és una escultora britànica filla de l'editor i traductor català Joan Gili i Serra i germana del cineasta Jonathan Gili. Es va graduar a l'Acadèmia d'Art de Bath el 1970 i després va estudiar dos anys a l'Escola d'Art de Saint Martin a Londres. Gili va ensenyar posteriorment en diverses escoles d'art; sobretot la de Saint Martin i Norwich entre el 1972 i el 1985.
La seva escultura va ser exposada per primera vegada el 1973. La carrera de Gili està marcada per exposicions en solitari a Londres i Nova York i per contribucions a exposicions en llocs emblemàtics com la Galeria Hayward. En els darrers anys ha exposat regularment a les Exposicions d'estiu de la Royal Academy of Arts on el 2013 la seva escultura "Ripoll" va guanyar el premi d'escultura.
L'obra de Katherine Gili està representada a la Col·lecció Arts Council, a Tate i altres col·leccions públiques i corporatives del Regne Unit, Suïssa i els Estats Units. Norman Robert Foster va seleccionar una de les seves peces per a ser col·locada al costat de la biblioteca de la Cranfield University of Technology que va ser dissenyada per Foster Associates el 1992.

## Exposicions en solitari

* Summer Exhibition 2, seleccionada per Tim Hilton. Serpentine Gallery, Kensington Gardens, Londres, 1977
* Salander O’Reilly Gallery, Nova York 1981
* Katherine Gili – A Career Survey; Poussin Gallery 2011
* Artist of the Day, seleccionada per Jennifer Durrant, Flowers Gallery, Londres, 2014
* Looking for the Physical, Sculpture and Drawings by Katherine Gili, Felix & Spear, Londres, 2016
* Discovered in the Making, Katherine Gili Sculpture, Felix & Spear, Londres, 2018
* Sparks Fly, Katherine Gili Sculpture 1974 to 2018, One Canada Square, Canary Wharf, Londres, 2019

## Exposicions conjuntes

* The Condition of Sculpture; Hayward Gallery, exposició internacional seleccionada per William Tucker, 1975
* Silver Jubilee Exhibition of Contemporary British Sculpture; Battersea Park, 1977
* Annual Stockwell Depot Exhibitions of Painting and Sculpture; 1974–79
* Hayward Annual; 1979
* Have You Seen Sculpture from the Body? Tate Gallery, 1984
* Escultura Nueva Reino Unido; Centro Cultural del Conde Duque, Madrid, 1988
* Moving Into View: a major display of the Arts Council Collection; South Bank Centre, seleccionada per William Packer, 1993
* British Abstract Art, Part 2, Sculpture; Flowers East Gallery, Londres, 1995
* British Figurative Art, Part 2, Sculpture; Flowers East Gallery, Londres, 1998
* Steel; Canary Wharf, Londres, 2006
* The Royal Academy of Arts Summer Shows 1996, 1997, 2009, 2013, 2014, 2015, 2016

## Premis

* Elephant Trust 1994
* Elected Fellow of the Royal British Society of Sculptors, 1999
* Jack Goldhill Award for Sculpture, Royal Academy 2013

## Col·leccions públiques amb obres seves

* Arts Council Collection
* Universitat de Leicester
* Ciutat de Lugano, Suïssa
* Cartwright Hall, Bradford
* General Electric Corporation, USA
* Henry Moore Institute
* Tate

## Col·leccions privades amb obres seves

* The Leo and Eileen Herzel Collection USA
* Col·lecció de Lord Peter Palumbo a Kentuck Knob, USA,casa dissenyada per Frank Lloyd Wright

## Referències

* 1 2 3 4 Katherine Gili a la pàgina web de Felix & Spear, Modern British and Contemporany Art
* ↑ http://www.serpentinegalleries.org/exhibitions-events/summer-show-2-4
* ↑ http://www.poussin-gallery.com/site.php?artist=45
* ↑ Katherine Gili a la pàgina web de la Royal Society of Sculptors
* ↑ Obres de Katherine Gili a la Arts Council Collection
* ↑ «Obra de Katherine Gili a la Universitat de Leicester». Arxivat de l'original el 2017-02-09. [Consulta: 9 abril 2020].
* ↑ Obra de Katherine Gili a Tate

## Enllaços externs

* Katherine Gili - Lloc web oficial